

**Pasvalio rajono savivaldybės**

**Taryba**

|  |
| --- |
| **posėdžio protokolas** |

|  |
| --- |
| 2021-06-03 Nr. T2-4Pasvalys |

Posėdis įvyko 2021 m. gegužės 26 d. 10.00–12.30 val.

Posėdžio pirmininkas – Savivaldybės meras G. Gegužinskas.

 Posėdžio sekretorė – Mero padėjėja M. Jarašūnienė.

 Nuotoliniu būdu dalyvavo: 24 Tarybos nariai (sąrašas pridedamas).

Nedalyvavo: A. Mulevičius (dėl darbo).

Posėdžio pirmininkas G. Gegužinskas informavo apie:

Tarybos nario tapatybės identifikaciją (perskaitė Tarybos narių sąrašą);

Tarybos posėdyje nedalyvaujančius Tarybos narius – A. Mulevičių, J. Vaitiekūnienę, kuri informavo, kad į Tarybos posėdį vėluos;

darbotvarkėje numatytus 23 posėdžio darbotvarkės klausimus ir 1 informaciją.

Tarybos narys L. Kruopis, opozicinių frakcijų vardu, prašė į darbotvarkę įtraukti papildomą klausimą – informaciją apie Ustukių bendruomenės poziciją dėl numatomos UAB „Kurana“ gamybinės veiklos plėtros Vytartėlių kaimo apylinkėse ir kad informaciją pateiktų Ustukių bendruomenės pirmininkas T. Vaičius, kalbėjo, kad Ustukių bendruomenės susirinkime dalyvavo kartu su Tarybos nariu I. Malinausku.

Posėdžio pirmininkas G. Gegužinskas patikslino, kad informaciją pateiks Tarybos narys L. Kruopis, o esant svarstymams ateityje – turi būti kviečiamos visos suinteresuotos grupės.

Tarybos narys G. Žardeckas prašė į darbotvarkę įtraukti Savivaldybės tarybos opozicinės LSDDP Žiemgalos frakcijos paklausimą.

Tarybos narys I. Malinauskas į darbotvarkę prašė įtraukti jo pasisakymą, pamąstymą.

Posėdžio pirmininkas G. Gegužinskas patikslino, kad: darbotvarkėje numatyti 23 posėdžio darbotvarkės klausimai, 24 darbotvarkės klausimas – Tarybos nario L. Kruopio informacija apie Ustukių kaimo bendruomenės susirinkimą, 25 darbotvarkės klausimas – Savivaldybės tarybos opozicinės LSDDP Žiemgalos frakcijos paklausimas, 26 darbotvarkės klausimas – Tarybos nario I. Malinausko pamąstymai.

DARBOTVARKĖ:

1. Klausimai:

1.1. Dėl Pasvalio rajono savivaldybės tarybos 2017 m. birželio 20 d. sprendimo Nr. T1-134 „Dėl Pasvalio Lėvens pagrindinės mokyklos nuostatų patvirtinimo“ pakeitimo (T-94).

1.2. Dėl Pasvalio r. Krinčino Antano Vienažindžio progimnazijos nuostatų patvirtinimo (T-98).

1.3. Dėl Pasvalio lopšeliui-darželiui „Liepaitė“ didžiausio leistino pareigybių (etatų) skaičiaus patvirtinimo (T-96).

1.4. Dėl Pasvalio r. Vaškų gimnazijai didžiausio leistino pareigybių (etatų) skaičiaus patvirtinimo (T-110).

1.5. Dėl Pasvalio rajono savivaldybės tarybos 2016 m. birželio 22 d. sprendimo Nr. T1-143 ,,Dėl apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą tvarkos aprašo patvirtinimo“ pakeitimo (T-95).

1.6. Dėl kompiuterinės įrangos perėmimo savivaldybės nuosavybėn ir jos perdavimo valdyti, naudoti ir disponuoti patikėjimo teise (T-109).

1.7. Dėl sportininkų ir jų sporto mokytojų / trenerių skatinimo tvarkos aprašo patvirtinimo (T-108).

1.8. Dėl Pasvalio rajono savivaldybės kultūros ir meno sričių atstovams premijų skyrimo tvarkos aprašo patvirtinimo (T-114).

1.9. Dėl Pasvalio rajono savivaldybės tarybos 2014 m. balandžio 30 d. sprendimo Nr. T1-70 „Dėl Pasvalio Mariaus Katiliškio viešosios bibliotekos nuostatų patvirtinimo“ pakeitimo (T-111).

 1.10. Dėl Pasvalio rajono savivaldybės visuomenės sveikatos rėmimo specialiosios programos priemonių vykdymo ir lėšų panaudojimo 2020 metų ataskaitų patvirtinimo (T-105).

 1.11. Dėl Pasvalio rajono savivaldybės 2021 m. visuomenės sveikatos rėmimo specialiosios programos ir jos sąmatos patvirtinimo (T-106).

 1.12. Dėl viešosios įstaigos Pasvalio ligoninės stebėtojų tarybos sudarymo (T-99).

 1.13. Dėl Pasvalio rajono savivaldybės tarybos 2006 m. liepos 12 d. sprendimo Nr. T1-164 „Dėl viešosios įstaigos Pasvalio pirminės asmens sveikatos priežiūros centro įstatų patvirtinimo“ pakeitimo (T-100).

1.14. Dėl Pasvalio rajono savivaldybės 2020-2022 m. strateginio veiklos plano įgyvendinimo 2020 m. ataskaitos patvirtinimo (T-102).

1.15. Dėl Pasvalio rajono savivaldybės tarybos 2015 m. vasario 19 d. sprendimo Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ pakeitimo (T-104)

1.16. Dėl Pasvalio rajono savivaldybės tarybos 2015 m. vasario 19 d. sprendimo Nr. T1-22 „Dėl Pasvalio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ pakeitimo (T-97)

1.17. Dėl nuompinigių už Pasvalio rajono savivaldybės ilgalaikio ir trumpalaikio materialiojo turto nuomą skaičiavimo taisyklių patvirtinimo (T-103)

1.18. Dėl Pasvalio rajono savivaldybės turto perdavimo pagal patikėjimo sutartį uždarajai akcinei bendrovei „Pasvalio vandenys“ (T-107)

1.19. Dėl negyvenamųjų patalpų nuomos (T-93).

1.20. Dėl Pasvalio rajono savivaldybės tarybos 2014 m. gruodžio 19 d. sprendimo Nr. T1-257 „Dėl viešame aukcione parduodamo Pasvalio rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ pakeitimo (T-101).

1.21. Dėl elektromobilių viešojo įkrovimo paslaugos teikimo (T-112).

1.22. Dėl pritarimo projekto „Melioracijos sistemų naudotojų asociacijos „Prūdupis“ melioracijos sistemų rekonstrukcija“ rengimui (T-113).

1.23. Dėl nekilnojamųjų daiktų perdavimo (T-115).

24. Dėl Tarybos nario L. Kruopio informacijos apie Ustukių bendruomenės susirinkimą.

25.Dėl Savivaldybės tarybos opozicinės LSDDP Žiemgalos frakcijos paklausimo.

26. Dėl Tarybos nario I. Malinausko pamąstymų.

 2. Išklausyti:

 2.1. Informaciją dėl koronaviruso infekcijos (COVID-19 ligos) vakcinacijos ir dėl koronaviruso infekcijos (COVID-19 ligos) situacijos Pasvalio rajone.

Balsavo dėl darbotvarkės: už – 23 (vienbalsiai).

NUSPRĘSTA. Tarybos posėdžio darbotvarkė patvirtinta.

1. Svarstomi klausimai.

1.1. SVARSTYTA. Pasvalio rajono savivaldybės tarybos 2017 m. birželio 20 d. sprendimo Nr. T1-134 „Dėl Pasvalio Lėvens pagrindinės mokyklos nuostatų patvirtinimo“ pakeitimas.

Etikos komisija rekomenduoja nusišalinti V. Janušoniui, nes privačių interesų deklaracijoje Savivaldybės tarybos narys nurodė, kad yra Pasvalio Lėvens pagrindinės mokyklos darbuotojas.

**10.10 val. V. Janušonis** **nusišalino nuo klausimo svarstymo ir balsavimo.**

Pranešėjas – Švietimo ir sporto skyriaus vedėjas dr. G. Vilys. Jis pristatė sprendimo projektą, patikslinimus sprendimo projekte dėl 40 ir 41 Nuostatų punktų.

Balsavo: už – 23 (vienbalsiai).

 NUSPRĘSTA. Priimti sprendimą „Dėl Pasvalio rajono savivaldybės tarybos 2017 m. birželio 20 d. sprendimo Nr. T1-134 „Dėl Pasvalio Lėvens pagrindinės mokyklos nuostatų patvirtinimo“ pakeitimo“ (sprendimo Nr. T1-90).

 **10.12 val. V. Janušonis dalyvauja klausimų svarstyme ir balsavime.**

Tarybos narys L. Kruopis kalbėjo apie nesuteiktas galimybes ir priežastis pateikti informaciją Ustukių kaimo bendruomenės pirmininkui.

1.2. SVARSTYTA. Pasvalio r. Krinčino Antano Vienažindžio progimnazijos nuostatų patvirtinimas.

Etikos komisija rekomenduoja nusišalinti R. Janušiui, nes privačių interesų deklaracijoje Savivaldybės tarybos narys nurodė, kad jo sutuoktinė dirba Pasvalio r. Krinčino A. Vienažindžio pagrindinėje mokykloje (struktūrinio padalinio vadovė ar jo pavaduotoja).

**10.13 val. R. Janušis nusišalino nuo klausimo svarstymo ir balsavimo.**

Pranešėjas – Švietimo ir sporto skyriaus vedėjas dr. G. Vilys. Jis pristatė sprendimo projektą.

Tarybos narė J. Jovaišienė pateikė klausimą – kaip vyksta mokykloje audito metu nustatytų trūkumų šalinimas ir ar buvo įvertintas atsakingų asmenų atitinkamas darbas?

Pranešėjas dr. G. Vilys atsakė į pateiktus klausimus, kalbėjo apie trūkumų šalinimą, nuotolinio darbo pobūdį, atliekamus veiksmus dėl trūkumų šalinimo, poveikio priemonių taikymo galimybes.

Balsavo: už – 23 (vienbalsiai).

 NUSPRĘSTA. Priimti sprendimą „Dėl Pasvalio r. Krinčino Antano Vienažindžio progimnazijos nuostatų patvirtinimo“ (sprendimo Nr. T1-91).

 **10.16 val. R. Janušis dalyvauja klausimų svarstyme ir balsavime.**

1.3. SVARSTYTA. Pasvalio lopšeliui-darželiui „Liepaitė“ didžiausio leistino pareigybių (etatų) skaičiaus patvirtinimas.

*Nuo 10.17 val. Tarybos posėdyje dalyvauja J. Vaitiekūnienė.*

Pranešėjas – Švietimo ir sporto skyriaus vedėjas dr. G. Vilys. Jis pristatė sprendimo projektą.

Balsavo: už – 23.

 NUSPRĘSTA. Priimti sprendimą „Dėl Pasvalio lopšeliui-darželiui „Liepaitė“ didžiausio leistino pareigybių (etatų) skaičiaus patvirtinimo“ (sprendimo Nr. T1-92).

1.4. SVARSTYTA. Pasvalio r. Vaškų gimnazijai didžiausio leistino pareigybių (etatų) skaičiaus patvirtinimas.

Etikos komisija rekomenduoja nusišalinti J. Vaitiekūnienei, nes privačių interesų deklaracijoje Savivaldybės tarybos narė nurodė, kad yra Pasvalio r. Vaškų gimnazijos direktoriaus pavaduotoja.

**10.19 val. J. Vaitiekūnienė** **nusišalino nuo klausimo svarstymo ir balsavimo.**

Pranešėjas – Švietimo ir sporto skyriaus vyriausioji specialistė R. Šileikienė. Ji pristatė sprendimo projektą.

Balsavo: už – 22.

 NUSPRĘSTA. Priimti sprendimą „Dėl Pasvalio r. Vaškų gimnazijai didžiausio leistino pareigybių (etatų) skaičiaus patvirtinimo“ (sprendimo Nr. T1-93).

 **10.21 val. J. Vaitiekūnienė dalyvauja klausimų svarstyme ir balsavime.**

1.5. SVARSTYTA. Pasvalio rajono savivaldybės tarybos 2016 m. birželio 22 d. sprendimo Nr. T1-143 ,,Dėl apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą tvarkos aprašo patvirtinimo“ pakeitimas.

Pranešėjas – Švietimo ir sporto skyriaus vyriausiasis specialistas R. Savickas. Jis pristatė sprendimo projektą.

Balsavo: už – 24 (vienbalsiai).

 NUSPRĘSTA. Priimti sprendimą „Dėl Pasvalio rajono savivaldybės tarybos 2016 m. birželio 22 d. sprendimo Nr. T1-143 ,,Dėl apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą tvarkos aprašo patvirtinimo“ pakeitimo“ (sprendimo Nr. T1-94).

1.6. SVARSTYTA. Kompiuterinės įrangos perėmimas savivaldybės nuosavybėn ir jos perdavimas valdyti, naudoti ir disponuoti patikėjimo teise.

Etikos komisija rekomenduoja nusišalinti J. Vaitiekūnienei (dėl turto perduodamo Pasvalio r. Vaškų gimnazijai), V. Janušoniui (dėl turto perduodamo Pasvalio Lėvens pagrindinei mokyklai), L. Kruopiui (dėl turto perduodamo Pasvalio Svalios progimnazijai), nes Savivaldybės tarybos nariai privačių interesų deklaracijose nurodė, kad: J. Vaitiekūnienė yra Pasvalio r. Vaškų gimnazijos direktoriaus pavaduotoja, V. Janušonis – Pasvalio Lėvens pagrindinės mokyklos darbuotojas, L. Kruopio sutuoktinė – Pasvalio Svalios progimnazijos direktorė.

**10.23 val. J. Vaitiekūnienė, V. Janušonis, L. Kruopis** **nusišalino nuo klausimo svarstymo ir balsavimo.**

Pranešėjas – Švietimo ir sporto skyriaus vyriausiasis specialistas R. Savickas. Jis pristatė sprendimo projektą.

Balsavo: už – 21 (vienbalsiai).

 NUSPRĘSTA. Priimti sprendimą „Dėl kompiuterinės įrangos perėmimo savivaldybės nuosavybėn ir jos perdavimo valdyti, naudoti ir disponuoti patikėjimo teise“ (sprendimo Nr. T1-95).

 **10.25 val. J. Vaitiekūnienė, V. Janušonis, L. Kruopis dalyvauja klausimų svarstyme ir balsavime.**

1.7. SVARSTYTA. Sportininkų ir jų sporto mokytojų / trenerių skatinimo tvarkos aprašo patvirtinimas.

Pranešėjas – Švietimo ir sporto skyriaus vyriausiasis specialistas R. Savickas. Jis pristatė sprendimo projektą.

Balsavo: už – 24 (vienbalsiai).

 NUSPRĘSTA. Priimti sprendimą „Dėl sportininkų ir jų sporto mokytojų / trenerių skatinimo tvarkos aprašo patvirtinimo“ (sprendimo Nr. T1-96).

 Tarybos nariai I. Malinauskas, L. Kruopis kalbėjo apie sportininkų laimėjimus, apdovanojimų galimybes.

 Tarybos narys V. Janušonis kalbėjo apie Etikos komisijos posėdžio protokole rekomendacijų Tarybos nariams pateikimą, prašė, kad rekomendacijos būtų pateiktos pagal Tarybos posėdžio darbotvarkės numeraciją.

 Tarybos narys G. Žardeckas kalbėjo apie Tarybos nario V. Janušonio pastebėjimą, Etikos komisijos protokolą, jo pateikimą Tarybos nariams.

 Posėdžio pirmininkas G. Gegužinskas patikslino Tarybos nario V. Janušonio prašymą Etikos komisijai – kad Etikos komisijos protokolo numeravimas atitiktų Tarybos posėdžio darbotvarkės numeraciją.

 1.8. SVARSTYTA. Pasvalio rajono savivaldybės kultūros ir meno sričių atstovams premijų skyrimo tvarkos aprašo patvirtinimas.

**10.31 val. R. Mitkus, R. Andžiuvienė, G. Andrašūnas** **nusišalino nuo klausimo svarstymo ir balsavimo.**

Pranešėja – Pranešėja – Bendrojo skyriaus vedėja R. Gedvilienė. Ji pristatė sprendimo projektą, pristatė siūlomus pakeitimus.

Tarybos narys V. Janušonis siūlė, kad 14.2 p. būtų išbraukta – „kuriuose dalyvauja ne mažiau kaip 4 šalių atstovai“.

Tarybos narė J. Vaitiekūnienė kalbėjo, kad sutinka su Tarybos nario V. Janušonio siūlymu, džiaugėsi Tarybos narių aktyvumu rengiant Sportininkų ir jų sporto mokytojų / trenerių skatinimo tvarkos ir Kultūros ir meno sričių atstovams premijų skyrimo tvarkos aprašus, jų priėmimą vienu metu.

Posėdžio pirmininkas G. Gegužinskas klausė tarybos narių nuomonės dėl 14.2 p. žodžių „kuriuose dalyvauja ne mažiau kaip 4 šalių atstovai“ išbraukimo – ar bendru sutarimu galima išbraukti?

Tarybos narys G. Žardeckas kalbėjo apie Tarybos nario V. Janušonio siūlymą, sportininkų ir kultūros atstovų vertinimą, mano, kad žodžių „kuriuose dalyvauja ne mažiau kaip 4 šalių atstovai“ išbraukimas – į naudą.

Posėdžio pirmininkas G. Gegužinskas patikslino, kad bendru sutarimu 14.2 p. žodžiai „kuriuose dalyvauja ne mažiau kaip 4 šalių atstovai“ išbraukiami.

Balsavo: už – 18, susilaikė – 1.

 NUSPRĘSTA. Priimti sprendimą „Dėl Pasvalio rajono savivaldybės kultūros ir meno sričių atstovams premijų skyrimo tvarkos aprašo patvirtinimo“ (sprendimo Nr. T1-97).

 **10.39 val. R. Mitkus, R. Andžiuvienė, G. Andrašūnas** **dalyvauja klausimų svarstyme ir balsavime.**

1.9. SVARSTYTA. Pasvalio rajono savivaldybės tarybos 2014 m. balandžio 30 d. sprendimo Nr. T1-70 „Dėl Pasvalio Mariaus Katiliškio viešosios bibliotekos nuostatų patvirtinimo“ pakeitimas.

Pranešėja – Pasvalio Mariaus Katiliškio viešosios bibliotekos direktorė D. Abazoriuvienė. Ji pristatė sprendimo projektą.

Balsavo: už – 23.

 NUSPRĘSTA. Priimti sprendimą „Dėl Pasvalio rajono savivaldybės tarybos 2014 m. balandžio 30 d. sprendimo Nr. T1-70 „Dėl Pasvalio Mariaus Katiliškio viešosios bibliotekos nuostatų patvirtinimo“ pakeitimo“ (sprendimo Nr. T1-98).

 *Tarybos narė H. Simonaitienė informavo, kad dėl sprendimo „Dėl Pasvalio rajono savivaldybės tarybos 2014 m. balandžio 30 d. sprendimo Nr. T1-70 „Dėl Pasvalio Mariaus Katiliškio viešosios bibliotekos nuostatų patvirtinimo“ pakeitimo“ balsavo – „už“.*

1.10. SVARSTYTA. Pasvalio rajono savivaldybės visuomenės sveikatos rėmimo specialiosios programos priemonių vykdymo ir lėšų panaudojimo 2020 metų ataskaitų patvirtinimas.

Etikos komisija rekomenduoja nusišalinti J. Vaitiekūnienei (dėl Pasvalio „Riešuto“ mokyklos ir Pasvalio r. Vaškų gimnazijos vykdytų projektų lėšų panaudojimo patvirtinimo), R. Janušiui (dėl Pasvalio r. Krinčino A. Vienažindžio pagrindinės mokyklos vykdyto projekto lėšų panaudojimo patvirtinimo), E. Vegytei-Anilionei (dėl Pasvalio švietimo pagalbos tarnybos vykdyto projekto lėšų panaudojimo patvirtinimo), V. Linkevičiui (dėl Pasvalio rajono Atžalyno bendruomenės vykdyto projekto lėšų panaudojimo patvirtinimo), N. Trinskienei (dėl Pasvalio rajono Atžalyno bendruomenės vykdyto projekto lėšų panaudojimo patvirtinimo), R. Mitkui (dėl Pasvalio muzikos mokyklos vykdyto projekto lėšų panaudojimo patvirtinimo), R. Andžiuvienei (dėl Pasvalio muzikos mokyklos vykdyto projekto lėšų panaudojimo patvirtinimo), S. Vainauskui (dėl Švobišklio ir aplinkinių kaimų bendruomenės vykdyto projekto lėšų panaudojimo patvirtinimo), L. Kruopiui (dėl Pasvalio Svalios progimnazijos vykdyto projekto lėšų panaudojimo patvirtinimo), V. Janušoniui (dėl Pasvalio Lėvens pagrindinės mokyklos vykdyto projekto lėšų panaudojimo patvirtinimo), S. Kiudžiui (dėl Meškalaukio kaimo bendruomenės vykdyto projekto lėšų panaudojimo patvirtinimo), A. Sudavičiui (dėl viešosios įstaigos Pasvalio pirminės asmens sveikatos priežiūros centro (toliau – Pasvalio PASPC) vykdytos programos lėšų panaudojimo patvirtinimo), Š. Varnai (dėl Pasvalio PASPC vykdytos programos lėšų panaudojimo patvirtinimo), nes Savivaldybės tarybos nariai privačių interesų deklaracijose nurodė, kad: J. Vaitiekūnienės kitas artimas asmuo dirba Pasvalio „Riešuto“ mokykloje, pati Savivaldybės tarybos narė – Pasvalio r. Vaškų gimnazijos direktoriaus pavaduotoja; R. Janušio sutuoktinė dirba Pasvalio r. Krinčino A. Vienažindžio pagrindinės mokyklos struktūrinio padalinio vadove ar jo pavaduotoja; E. Vegytė-Anilionė yra Pasvalio švietimo pagalbos tarnybos darbuotoja; V. Linkevičius ir N. Trinskienė yra Pasvalio rajono Atžalyno bendruomenės kolegialaus valdymo organo nariai; R. Mitkus ir R. Andžiuvienė Pasvalio muzikos mokyklos darbuotojai; S. Vainauskas yra Švobišklio ir aplinkinių kaimų bendruomenės kolegialaus valdymo organo narys; L. Kruopio sutuoktinė dirba Pasvalio Svalios progimnazijos direktore; V. Janušonis yra Pasvalio Lėvens pagrindinės mokyklos darbuotojas; S. Kiudis yra Meškalaukio kaimo bendruomenės kolegialaus valdymo organo narys; A. Sudavičius yra Pasvalio PASPC darbuotojas; Š. Varnos sutuoktinė dirba Pasvalio PASPC.

Posėdžio pirmininkas G. Gegužinskas kalbėjo apie Etikos komisijos rekomendacijas dėl nusišalinimo, Sprendimą dėl privačius interesus deklaruojančio asmens pareikšto nusišalinimo nepriėmimo kriterijų patvirtinimo, patvirtintą Vyriausiosios tarnybinės etikos komisijos 2019 m. spalio 30 d. sprendimu Nr. KS-270 „Dėl privačius interesus deklaruojančio asmens pareikšto nusišalinimo nepriėmimo kriterijų patvirtinimo“, tai, kad priėmus nusišalinimus neliks galimybių priimti sprendimą. Siūlė Tarybos nariams balsuoti, kad J. Vaitiekūnienės, R. Janušio, E. Vegytės-Anilionės, V. Linkevičiaus, N. Trinskienės, R. Mitkaus, R. Andžiuvienės, S. Vainausko, L. Kruopio, V. Janušonio, S. Kiudžio, A. Sudavičiaus ir Š. Varnos nusišalinimas būtų nepriimamas.

Balsavimas dėl J. Vaitiekūnienės, R. Janušio, E. Vegytės-Anilionės, V. Linkevičiaus, N. Trinskienės, R. Mitkaus, R. Andžiuvienės, S. Vainausko, L. Kruopio, V. Janušonio, S. Kiudžio, A. Sudavičiaus, Š. Varnos nusišalinimo nuo klausimo svarstymo ir balsavimo.

Balsavo: už (neturi nusišalinti (nusišalinimas nepriimamas)) – 20, prieš (turi nusišalinti) – 2.

NUSPRĘSTA. Balsų dauguma J. Vaitiekūnienė, R. Janušis, E. Vegytė-Anilionė, V. Linkevičius, N. Trinskienė, R. Mitkus, R. Andžiuvienė, S. Vainauskas, L. Kruopis, V. Janušonis, S. Kiudis, A. Sudavičius, Š. Varna neturi nusišalinti nuo klausimo svarstymo ir balsavimo.

**10.45 val. V. Linkevičius nusišalino nuo klausimo svarstymo ir balsavimo.**

Pranešėja – Socialinės paramos ir sveikatos skyriaus vyriausioji specialistė (Savivaldybės gydytoja) R. Nevulytė. Ji pristatė sprendimo projektą.

Balsavo: už – 21.

 NUSPRĘSTA. Priimti sprendimą „Dėl Pasvalio rajono savivaldybės visuomenės sveikatos rėmimo specialiosios programos priemonių vykdymo ir lėšų panaudojimo 2020 metų ataskaitų patvirtinimo“ (sprendimo Nr. T1-99).

 **10.47 val. V. Linkevičius dalyvauja klausimų svarstyme ir balsavime.**

 1.11. SVARSTYTA Pasvalio rajono savivaldybės 2021 m. visuomenės sveikatos rėmimo specialiosios programos ir jos sąmatos patvirtinimas.

Etikos komisija rekomenduoja nusišalinti A. Sudavičiui ir Š. Varnai, nes privačių interesų deklaracijose Savivaldybės tarybos nariai nurodė, kad: A. Sudavičius yra Pasvalio PASPC darbuotojas, o Š. Varnos sutuoktinė dirba Pasvalio PASPC.

**10.48 val. A. Sudavičius, Š. Varna**  **nusišalino nuo klausimo svarstymo ir balsavimo.**

Pranešėja – Socialinės paramos ir sveikatos skyriaus vyriausioji specialistė (Savivaldybės gydytoja) R. Nevulytė. Ji pristatė sprendimo projektą.

Balsavo: už – 21.

 NUSPRĘSTA. Priimti sprendimą „Dėl Pasvalio rajono savivaldybės 2021 m. visuomenės sveikatos rėmimo specialiosios programos ir jos sąmatos patvirtinimo“ (sprendimo Nr. T1-100).

 **10.49 val. A. Sudavičius dalyvauja klausimų svarstyme ir balsavime.**

1.12. SVARSTYTA. Viešosios įstaigos Pasvalio ligoninės stebėtojų tarybos sudarymas.

Etikos komisija rekomenduoja nusišalinti R. Mitrienei, Z. Zimkui ir R. Mitkui, nes privačių interesų deklaracijose Savivaldybės tarybos nariai nurodė, kad: R. Mitrienė yra viešosios įstaigos Pasvalio ligoninės (toliau – Pasvalio ligoninė) darbuotoja, o Z. Zimkaus bei R. Mitkaus kiti artimieji asmenys dirba Pasvalio ligoninėje.

**10.49 val. R. Mitrienė, Z. Zimkus, R. Mitkus** **nusišalino nuo klausimo svarstymo ir balsavimo (Š. Varna lieka nusišalinęs).**

Pranešėja – Socialinės paramos ir sveikatos skyriaus vyriausioji specialistė (Savivaldybės gydytoja) R. Nevulytė. Ji pristatė sprendimo projektą.

Tarybos narys I. Malinauskas pateikė klausimą dėl narių į stebėtojų tarybą sąrašo sudėties.

Pranešėja R. Nevulytė atsakė į pateiktą klausimą, kalbėjo, kad tvirtinamas stebėtojų tarybos sąrašas nepasikeitęs.

Balsavo: už – 20.

 NUSPRĘSTA. Priimti sprendimą „Dėl viešosios įstaigos Pasvalio ligoninės stebėtojų tarybos sudarymo“ (sprendimo Nr. T1-101).

 **10.51 val. R. Mitrienė, Z. Zimkus, R. Mitkus dalyvauja klausimų svarstyme ir balsavime.**

 1.13. SVARSTYTA. Pasvalio rajono savivaldybės tarybos 2006 m. liepos 12 d. sprendimo Nr. T1-164 „Dėl viešosios įstaigos Pasvalio pirminės asmens sveikatos priežiūros centro įstatų patvirtinimo“ pakeitimas.

Etikos komisija rekomenduoja nusišalinti A. Sudavičiui ir Š. Varnai, nes privačių interesų deklaracijose Savivaldybės tarybos nariai nurodė, kad: A. Sudavičius yra Pasvalio PASPC darbuotojas, o Š. Varnos sutuoktinė dirba Pasvalio PASPC.

**10.52 val. A. Sudavičius** **nusišalino (Š. Varna lieka nusišalinęs) nuo klausimo svarstymo ir balsavimo.**

Pranešėja – Socialinės paramos ir sveikatos skyriaus vyriausioji specialistė (Savivaldybės gydytoja) R. Nevulytė. Ji pristatė sprendimo projektą.

Balsavo: už – 18, susilaikė – 1.

 NUSPRĘSTA. Priimti sprendimą „Dėl Pasvalio rajono savivaldybės tarybos 2006 m. liepos 12 d. sprendimo Nr. T1-164 „Dėl viešosios įstaigos Pasvalio pirminės asmens sveikatos priežiūros centro įstatų patvirtinimo“ pakeitimo“ (sprendimo Nr. T1-102).

 **10.53 val. A. Sudavičius, Š. Varna dalyvauja klausimų svarstyme ir balsavime.**

 1.14. SVARSTYTA. Pasvalio rajono savivaldybės 2020-2022 m. strateginio veiklos plano įgyvendinimo 2020 m. ataskaitos patvirtinimas.

Pranešėja – Strateginio planavimo ir investicijų skyriaus vyriausioji specialistė M. Butaitienė. Ji pristatė sprendimo projektą.

Balsavo: už – 23.

 NUSPRĘSTA. Priimti sprendimą „. Dėl Pasvalio rajono savivaldybės 2020-2022 m. strateginio veiklos plano įgyvendinimo 2020 m. ataskaitos patvirtinimo“ (sprendimo Nr. T1-103).

1.15. SVARSTYTA. Pasvalio rajono savivaldybės tarybos 2015 m. vasario 19 d. sprendimo Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ pakeitimas.

Pranešėja – Strateginio planavimo ir investicijų skyriaus vyriausioji specialistė V. Antanavičienė. Ji pristatė sprendimo projektą, pakeitimus sprendimo projekto 19 punkte (atsižvelgiant į Vyriausybės atstovo įstaigos specialisto pastebėjimus), kad Aprašo 58 punkte vietoj „pratęsimo“ įrašyti „atnaujinimo“, minėjo, kad sprendimo projektas su pakeitimais Tarybos nariams buvo išsiųstas.

Tarybos narys I. Malinauskas pateikė klausimą – ką veikia mūsų tarnybos, atsakingos už teisingų teisės aktų rengimą, jeigu vis gaunami Vyriausybės atstovų pastebėjimai?

Posėdžio pirmininkas G. Gegužinskas kalbėjo apie Vyriausybės atstovų siūlymus visoms savivaldybėms dėl teisės aktų pakeitimų, patikslino, kad sprendimo projektas papildomas 19 punktu, atitinkamai keičiasi kitų punktų numeracija.

Balsavo: už – 22.

 NUSPRĘSTA. Priimti sprendimą „Dėl Pasvalio rajono savivaldybės tarybos 2015 m. vasario 19 d. sprendimo Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ pakeitimo“ (sprendimo Nr. T1-104).

1.16. SVARSTYTA. Pasvalio rajono savivaldybės tarybos 2015 m. vasario 19 d. sprendimo Nr. T1-22 „Dėl Pasvalio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ pakeitimas.

Pranešėja – Strateginio planavimo ir investicijų skyriaus vyriausioji specialistė V. Antanavičienė. Ji pristatė sprendimo projektą.

Balsavo: už – 24 (vienbalsiai).

 NUSPRĘSTA. Priimti sprendimą „Dėl Pasvalio rajono savivaldybės tarybos 2015 m. vasario 19 d. sprendimo Nr. T1-22 „Dėl Pasvalio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ pakeitimo“ (sprendimo Nr. T1-105).

1.17. SVARSTYTA. Nuompinigių už Pasvalio rajono savivaldybės ilgalaikio ir trumpalaikio materialiojo turto nuomą skaičiavimo taisyklių patvirtinimas.

Pranešėja – Strateginio planavimo ir investicijų skyriaus vyriausioji specialistė V. Antanavičienė. Jis pristatė sprendimo projektą.

Tarybos narys G. Žardeckas atkreipė dėmesį dėl aiškinamajame rašte nurodytos datos – vietoj „2020 m.“, siūlė pakeisti į „2021 m.“.

Balsavo: už – 23.

 NUSPRĘSTA. Priimti sprendimą „Dėl nuompinigių už Pasvalio rajono savivaldybės ilgalaikio ir trumpalaikio materialiojo turto nuomą skaičiavimo taisyklių patvirtinimo“ (sprendimo Nr. T1-106).

1.18. SVARSTYTA. Pasvalio rajono savivaldybės turto perdavimas pagal patikėjimo sutartį uždarajai akcinei bendrovei „Pasvalio vandenys“.

Etikos komisija rekomenduoja nusišalinti S. Kiudžiui ir A. Sudavičiui, nes privačių interesų deklaracijose Savivaldybės tarybos nariai nurodė, kad jų kiti artimi asmenys dirba uždarojoje akcinėje bendrovėje „Pasvalio vandenys“.

**11.03 val. S. Kiudis ir A. Sudavičius** **nusišalino nuo klausimo svarstymo ir balsavimo.**

Pranešėja – Strateginio planavimo ir investicijų skyriaus vyriausioji specialistė V. Antanavičienė. Ji pristatė sprendimo projektą.

Tarybos narys V. Linkevičius pateikė klausimą dėl vamzdynų sąmatinės vertės.

Pranešėja V. Antanavičienė atsakė į pateiktą klausimą, kalbėjo, kad perduodamo turto vertė yra nurodyta sprendimo priede.

Tarybos narys I. Malinauskas kalbėjo apie turto inventorizaciją, teisinę registraciją, informavo, kad balsuos „prieš“, argumentavo.

Posėdžio pirmininkas G. Gegužinskas kalbėjo apie eksploatuojamą turtą, inventorizaciją, prioritetus.

Balsavo: už – 14, prieš – 1, susilaikė – 4.

 NUSPRĘSTA. Priimti sprendimą „Dėl Pasvalio rajono savivaldybės turto perdavimo pagal patikėjimo sutartį uždarajai akcinei bendrovei „Pasvalio vandenys““ (sprendimo Nr. T1-107).

 **11.07 val. S. Kiudis ir A. Sudavičius dalyvauja klausimų svarstyme ir balsavime.**

1.19. SVARSTYTA. Negyvenamųjų patalpų nuoma.

Pranešėja – Strateginio planavimo ir investicijų skyriaus specialistė Ž. Kripaitienė. Ji pristatė sprendimo projektą.

Balsavo: už – 24 (vienbalsiai).

 NUSPRĘSTA. Priimti sprendimą „Dėl negyvenamųjų patalpų nuomos“ (sprendimo Nr. T1-108).

 1.20. SVARSTYTA. Pasvalio rajono savivaldybės tarybos 2014 m. gruodžio 19 d. sprendimo Nr. T1-257 „Dėl viešame aukcione parduodamo Pasvalio rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ pakeitimas.

Pranešėja – Strateginio planavimo ir investicijų skyriaus specialistė Ž. Kripaitienė. Ji pristatė sprendimo projektą.

Balsavo: už – 24 (vienbalsiai).

 NUSPRĘSTA. Priimti sprendimą „Dėl Pasvalio rajono savivaldybės tarybos 2014 m. gruodžio 19 d. sprendimo Nr. T1-257 „Dėl viešame aukcione parduodamo Pasvalio rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ pakeitimo“ (sprendimo Nr. T1-109).

1.21. SVARSTYTA. Elektromobilių viešojo įkrovimo paslaugos teikimas.

Pranešėjas – Vietinio ūkio ir plėtros skyriaus statybos inžinierius A. Vičas. Jis pristatė sprendimo projektą.

Tarybos narys G. Žardeckas klausė – kokia firma ir kada įrengė elektromobilių viešojo įkrovimo stotelę?

Pranešėjas A. Vičas atsakė į pateiktą klausimą, kad elektromobilių viešojo įkrovimo stotelė įrengta šių metų gegužės mėnesį, ją įrengė UAB „Elinta Charge“*.*

Tarybos narys G. Žardeckas klausė – kodėl vėluojama parengti Tarybos sprendimą, kai įkrovimo paslauga jau yra teikiama?

 Pranešėjas A. Vičas paaiškino, kad elektromobilių viešojo įkrovimo stotelėje įkrovimo paslaugos dar neteikiamos.

Balsavo: už – 24 (vienbalsiai).

 NUSPRĘSTA. Priimti sprendimą „Dėl elektromobilių viešojo įkrovimo paslaugos teikimo“ (sprendimo Nr. T1-110).

1.22. Pritarimas projekto „Melioracijos sistemų naudotojų asociacijos „Prūdupis“ melioracijos sistemų rekonstrukcija“ rengimui.

Pranešėjas – Vietinio ūkio ir plėtros skyriaus vedėjas V. Kuodis. Jis pristatė sprendimo projektą.

Tarybos narys L. Kruopis pateikė klausimą dėl 5 procentų prisidėjimo, ar tai aptarta kokiam nors teisės akte, pagal ką nustatomas prisidėjimo dydis?

Pranešėjas V. Kuodis sakė, kad 5 procentų prisidėjimas yra nusistovėjusi tradicija, be to kiekvienam projektui, dėl prisidėjimo sprendžiama atskirai, domėjosi, kokia situacija kituose rajonuose. Minėjo, kad pareiškėjai, asociacijos nariai, žemę dirba.

Tarybos narė J. Jovaišienė kalbėjo apie lėšų skyrimą, kad dėl lėšų skyrimo nėra parengtos tvarkos, pagal pateiktus Savivaldybės kontrolės ir audito tarnybos nurodymus ir klausė, gal pirmiausiai reikėjo parengti lėšų skyrimo tvarką?

Pranešėjas V. Kuodis kalbėjo apie ankstesnius pritarimus projektams, finansavimo eigą, investicijas į Valstybės turtą, pritarimą ir prisidėjimą prie projektų įgyvendinimo skiriant arba neskiriant lėšas, minėjo, kad parengtos tvarkos pavyzdinio varianto niekur nerado.

Tarybos narys L. Kruopis pateikė klausimą – kas yra šios asociacijos steigėjai?

Pranešėjas V. Kuodis atsakė į pateiktą klausimą, kalbėjo, kad pagrindinis asociacijos steigėjas yra stambi bendrovė, žemės ūkio kooperatyvas.

Tarybos narys G. Žardeckas pateikė klausimą – koks bendrovės pavadinimas?

Pranešėjas V. Kuodis atsakė į atsakė į pateiktą klausimą, patikslino, kad juridinis asmuo – „Mūšos aruodai“.

Tarybos narys L. Kruopis kalbėjo apie asociacijos pagrindinio steigėjo finansinę būklę, Savivaldybės verslo skatinimo programą, verslo skatinimą rajone, verslo skatinimui skiriamų sumų santykį su numatomu skirti finansavimu melioracijos sistemų rekonstrukcijai, kad balsuos „prieš“, kvietė tai padaryti ir kitus Tarybos narius.

Posėdžio pirmininkas G. Gegužinskas kalbėjo apie tai, kad visi yra vienodi subjektai – tiek turintis mažai žemės ūkininkas, tiek turintis jos daug ar žemės ūkio bendrovė. G. Gegužinskas pasisakė apie finansavimo galimybes, Savivaldybės atsakomybę, balsavimą „už“.

Tarybos narė J. Jovaišienė kalbėjo apie Kontrolės komiteto posėdį, kuriame buvo kalbama apie lėšų skyrimo tvarkos parengimą, kurioje būtų numatyta, pagal kokius kriterijus lėšos būtų skiriamos.

Tarybos narys V. Janušonis kalbėjo, kad balsuos „už“, kalbėjo apie lėšų skyrimą asociacijai, atitinkamus reikalavimus asociacijai, melioracijos sistemų būklę, prisidėjimą, tvarkant valstybinę žemę.

Pranešėjas V. Kuodis kalbėjo apie valstybės nuosavybės teise esančius priklausinius, Tarybos sprendimus, prisidėjimo galimybes, Tarybos pritarimą, kad asociacija galėtų teikti paraišką Nacionalinei mokėjimo agentūrai.

Tarybos narys Š. Varna klausė, ar projekto finansavimo išlaidos iš Savivaldybės biudžeto?

Pranešėjas V. Kuodis atsakė, kad taip.

Posėdžio pirmininkas G. Gegužinskas kalbėjo apie apsisprendimą dėl 3 p. – skirti ar neskirti 5 procentus lėšų nuo projekto vertės, tinkamoms finansuoti išlaidoms vykdyti iš Pasvalio rajono savivaldybės biudžeto, technines galimybes, kad negalima skelbti papildomo balsavimo.

Balsavo dėl viso sprendimo: už – 17, prieš – 4, susilaikė – 3.

 NUSPRĘSTA. Priimti sprendimą „Dėl pritarimo projekto „Melioracijos sistemų naudotojų asociacijos „Prūdupis“ melioracijos sistemų rekonstrukcija“ rengimui“ (sprendimo Nr. T1-111).

 Tarybos narės J. Jovaišienės replika po balsavimo, ji sakė, kad susilaikė, siūlė teisiškai Savivaldybei pasirengti finansavimo tvarką.

1.23. SVARSTYTA. Nekilnojamųjų daiktų perdavimas.

Etikos komisija rekomenduoja nusišalinti V. Janušoniui, nes privačių interesų deklaracijoje Savivaldybės tarybos narys nurodė, kad yra Pasvalio Lėvens pagrindinės mokyklos darbuotojas.

**11.31 val. V. Janušonis** **nusišalino nuo klausimo svarstymo ir balsavimo.**

Pranešėja – Strateginio planavimo ir investicijų skyriaus vyriausioji specialistė V. Antanavičienė. Ji pristatė sprendimo projektą.

Balsavo: už – 23 (vienbalsiai).

 NUSPRĘSTA. Priimti sprendimą „Dėl nekilnojamųjų daiktų perdavimo“ (sprendimo Nr. T1-112).

 **11.33 val. V. Janušonis dalyvauja klausimų svarstyme ir balsavime.**

 *Pertrauka 11.33–11.48 val.*

 Posėdžio pirmininkas G. Gegužinskas pasakė keletą pastabų apie Savivaldybės taryboje (2019 m. balandžio 30 d.) UAB „Kurana“ pranešimą apie plėtros galimybes dėl spirito ir pašarų – bendrą Tarybos narių sutarimą plėtros planams su tam tikra viltimi dėl gamybos su kuo mažesne oro tarša (kvapais), įmonės investicijas mažinant kvapus (informacijos sklaidą žiniasklaidoje), valstybės žaliąjį kursą, verslo galimybių paieškas, gyvenimo kokybę šalia taršos šaltinių laukų tręšimo metu. Kalbėjo apie 2021 m. gegužės 19 d. UAB „Kurana“ suorganizuotus 2 susitikimus (9 val. ir 10.30 val.), dalyvavusius asmenis, UAB „Kurana“ atstovų prašymą dėl susitikimo metu pateiktos informacijos neviešinimo (prieš pirmąjį susitikimą), informacijos paviešinimą vietinėje žiniasklaidoje, galimus viešus svarstymus (turint detalią informaciją) dėl numatomų UAB „Kurana“ planų. Priminė, kad 2021 m. vasario 24 d. Savivaldybės taryba priėmė sprendimą „Dėl įgaliojimų Pasvalio rajono savivaldybės administracijos direktoriui suteikimo“, kuriame nuspręsta įgalioti Pasvalio rajono savivaldybės administracijos direktorių priimti sprendimus dėl žemės sklypų pagrindinės žemės naudojimo paskirties ir (ar) būdo keitimo.Siūlė susitarti ir protokoliškai įrašyti į Tarybos posėdžio protokolą*.*

PROTOKOLINIS SPRENDIMAS. Svarstant klausimą dėl sklypo, kuriame įmonė UAB „Kurana“ numato, prognozuoja, planuoja statyti tam tikrus įrenginius, paskirties keitimo, sprendimus priims ne Savivaldybės administracijos direktorius, o Savivaldybės taryba.

Posėdžio pirmininkas G. Gegužinskas kalbėjo, kad tada būtų sukviesta bendruomenė, UAB „Kurana“ atstovai, klausimas (dėl žemės sklypų pagrindinės žemės naudojimo paskirties ir (ar) būdo keitimo) būtų svarstomas ir sprendžiamas, turint omenyje, kad gali būti priimtas ir neigiamas sprendimas. Kalbėjo apie institucijas, reikalavimus, atitiktį teisės aktams ir, kad kartais teisės aktų atitiktys būna ne gyventojų pusėje.

1.24. Tarybos nario L. Kruopio informacija apie Ustukių bendruomenės susirinkimą.

 Pranešėjas – Tarybos narys L. Kruopis. Jis informavo apie Ustukių bendruomenės susirinkimą (Tarybos posėdžio [https://www.pasvalys.lt/lt/posedziai/tarybos-posedziai/20210526-tarybos-posedis-2021-05-26/117/view-114 įrašo laikas 1.59.00](https://www.pasvalys.lt/lt/posedziai/tarybos-posedziai/20210526-tarybos-posedis-2021-05-26/117/view-114%201.59.00) val.–2.02.22 val.).

 Posėdžio pirmininkas G. Gegužinskas tikisi, kad Ustukių bendruomenės kreipimasis bus pateiktas ir UAB „Kurana“, ir Savivaldybės administracijai, informavo, kad kreipimosi Savivaldybės administracija nėra gavusi.

Tarybos narė H. Simonaitienės kvietė bendruomenes būti aktyvesnėmis, ginti savo teises, ieškoti sprendimų.

Posėdžio pirmininkas G. Gegužinskas pasiūlė klausimus, susijusius su UAB „Kurana“ veikla, svarstyti turint Ustukių bendruomenės kreipimąsi, oficialią informaciją.

 Tarybos narė N. Matulienė klausė, kodėl nebuvo leista pasisakyti Ustukių bendruomenės pirmininkui, kalbėjo apie balsavimo galimybę nusprendžiant dėl galimybės Ustukių bendruomenės pirmininkui pasisakyti, ragino bendruomenės narius būti aktyviems.

 Posėdžio pirmininkas G. Gegužinskas kalbėjo apie į darbotvarkę įtraukiamus klausimus, dėl kurių kalbamasi Kolegijos, Komitetų posėdžiuose, todėl, jei yra toks pageidavimas, klausimas dėl UAB „Kurana“ klausimo aptarimo gali būti įtrauktas į kito Savivaldybės tarybos posėdžio darbotvarkę, kviečiant bendruomenės, UAB „Kurana“ atstovus dėl diskusijų ir svarstymo, argumentavo.

1.25.Dėl Savivaldybės tarybos opozicinės LSDDP Žiemgalos frakcijos paklausimo.

Pranešėjas – Tarybos narys G. Žardeckas. Jis perskaitė paklausimą (pridedama). Kalbėjo, kad atsakymą pageidauja išgirsti kitame Savivaldybės tarybos posėdyje, taip pat gauti raštu.

1.26. Dėl Tarybos nario I. Malinausko pamąstymų.

 Pranešėjas – Tarybos narys I. Malinauskas. Jis perskaitė savo pamąstymus (Tarybos posėdžio [https://www.pasvalys.lt/lt/posedziai/tarybos-posedziai/20210526-tarybos-posedis-2021-05-26/117/view-114 įrašo laikas 2.10.0](https://www.pasvalys.lt/lt/posedziai/tarybos-posedziai/20210526-tarybos-posedis-2021-05-26/117/view-114%201.59.00)8 val.–2.16.05 val.).

 Posėdžio pirmininkas G. Gegužinskas informavo, kad birželio mėnesio Tarybos posėdis numatomas birželio 23 d., kad kitame Tarybos posėdyje bus pakviesti UAB „Kurana“ atstovai dėl konkrečios informacijos pateikimo dėl numatomų įmonės planų, pasisakė apie Tarybos daugumos ir opozicijos darbą ieškant bendrų sutarimų dėl Pasvalio krašto žmonių gerovės.

 2. Informacija.

 2.1. Informacija dėl koronaviruso infekcijos (COVID-19 ligos) vakcinacijos ir dėl koronaviruso infekcijos (COVID-19 ligos) situacijos Pasvalio rajone.

 Informacija apie koronaviruso infekcijos (COVID-19 ligos) vakcinaciją ir apie koronaviruso infekcijos (COVID-19 ligos) situaciją Pasvalio rajone Tarybos nariams išsiųsta elektroniniu paštu.

Posėdžio pirmininkas Gintautas Gegužinskas

Tarybos sekretorė Edita Aleksandravičienė

Posėdžio sekretorė Milda Jarašūnienė